Diari Oficial de la Generalitat Valenciana


Sumari del DOGV 5904, del 01-12-2008 (2008/13781)

RESOLUCIÓ de 12 de novembre de 2008, de la directora general d'Habitatge i Projectes Urbans, per la qual s'acorda la publicació en el Diari Oficial de la Comunitat Valenciana de la decisió recaiguda en la Sentència de dotze de juny de dos mil huit, dictada pel Tribunal Suprem, Sala Contenciosa Administrativa, Secció Cinquena, corresponent al recurs de cassació número 3215/2004.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5904

Data del DOGV
:   01-12-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/13597


Data del document
:   12-11-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Anàlisi jurídica

 Descriptors 

:   * legislació
    * indústria de la construcció
    * reglamentació de la construcció
    * recurs administratiu

RESOLUCIÓ de 12 de novembre de 2008, de la directora general d'Habitatge i Projectes Urbans, per la qual s'acorda la publicació en el Diari Oficial de la Comunitat Valenciana de la decisió recaiguda en la Sentència de dotze de juny de dos mil huit, dictada pel Tribunal Suprem, Sala Contenciosa Administrativa, Secció Cinquena, corresponent al recurs de cassació número 3215/2004. [2008/13671]  
Vista la decisió recaiguda en la sentència més amunt esmentada, dictada pel Tribunal Suprem, Sala de Contenciosa Adminitrativa, Secció Cinquena, per virtut de la qual es resol el recurs de cassació número 3215/2004 interposat contra la sentència de data vint-i-u de gener de dos mil quatre, pronunciada per la Secció Tercera de la Sala de Contenicosa Administrativa del Tribunal Superior de Justícia de la Comunitat Valenciana, per la qual es van estimar els recursos contenciosos administratius interposats per l'Associació d'Organismes de Control Tècnic Independent (AOCTI) i l'Associació d'Organitzacions Independents de Control de Qualitat (AIC), contra el Decret 186/2001, de 27 de novembre, del Govern Valencià, pel qual s'aprova el sistema d'acreditació d'entitats de control i laboratoris de control de qualitat de l'edificació, resolc:  
Ordenar la publicació en el Diari Oficial de la Comunitat Valenciana la decisió de la sentència de data dotze de juny de dos mil huit, de la Secció Cinquena de la Sala Contenciosa Administrativa del Tribunal Suprem, per la qual es resol el recurs de cassació número 3215/2004.  
Cosa que es disposa a fi de complir el que ha establit el Tribunal a l'empara del que disposa l'article 72.2 de la Llei 29/1988, de 13 de juny, reguladora de la jurisdicció contenciosa administrativa, que ordena la publicació de l'esmentada decisió, el tenor literal de la qual és el següent:   
«Decidim  
1. Hi ha lloc al recurs de cassació interposat per la Generalitat Valenciana contra la sentència de la Secció 3ª de la Sala Contenciosa Administrativa del Tribunal Superior de Justícia de la Comunitat Valenciana, de 21 de gener de 2004 (recurs contenciós administratiu núm. 152/02, acumulat recurs núm. 167/02), que ara queda anul·lada i sense efecte.  
2. S'estimen els recursos contenciosos administratius acumulats interposats per l'Associació d'Organismes de Control Tècnic Independent (AOCTI) i l'Associació d'Organitzacions Independents de Control de Qualitat (AIC), i es declaren nuls i sense efecte el paràgraf segon de l'article 1 i la disposició primera, condició 1ª, de l'annex I del Decret 186/2001, de 27 de novembre, del Govern Valencià, pel qual s'aprova el sistema d'acreditació d'entitats de control i laboratoris de control de qualitat de l'edificació en l'àmbit de la Comunitat Valenciana.  
3. No fem imposició de costes en el procés d'instància, i cada part haurà de fer-se càrrec de les seues en el recurs de cassació.  
4. Aquesta decisió s'ha de publicar en el Diari Oficial de la Comunitat Valenciana a l'efecte previst en l'article 72.2 de la Llei 29/1998, de 13 de juliol, reguladora de la jurisdicció contenciosa administrativa.  
Aquesta és la nostra sentència, la qual pronunciem, manem i firmem.»  
València, 12 de novembre de 2008.- La directora general d'Habitatge i Projectes Urbans: M. Jesús Rodríguez Ortiz.